Eelnõu 19.01.2023

Esitaja: vallavalitsus

Ettekandja: maaspetsialist Kadri Kaska

****

**KANEPI VALLAVOLIKOGU**

**O T S U S**

Kanepi 19.01.2023 nr 1-3/

**Kinnisasja omandamiseks loa andmine**

OÜ Freelife (registrikood 12977817, aadress Harju maakond, Tallinn, Kristiine linnaosa, Kasvu tn 10, 10613) on esitanud kinnisasja omandamise loataotluse Põlva maakonnas Kanepi vallas Hauka külas asuvate Künapistemetsa, katastritunnus 28401:001:0996, pindala 35,94 ha ja Künapistepõllu, katastritunnus 28401:001:0995, pindala 9,32 ha, registriosa number 18438, katastriüksuste omandamiseks. Maakatastri andmete alusel kuulub Künapistemetsa katastriüksuse koosseisu 0,20 ha haritavat maad, 0,68 ha looduslikku rohumaad, 34,18 ha metsamaad, 0,88 ha muud maad ja Künapistepõllu katastriüksuse koosseisu 0,20 ha haritavat maad, 0,68 ha looduslikku rohumaad, 34,18 ha metsamaad, 0,88 ha.

Äriregistri andmetel on OÜ Freelife põhitegevusalaks metsakasvatus ja muud metsamajanduse tegevusalad.

OÜ Freelife esindaja juhatuse liige Karin Sillamaa on esitanud kinnisasja omandamise loataotluse lisana omandatava kinnisasja sihtotstarbelise kasutamise tegevuskava. Tegevuskavas on toodud, et haritav maa on põllumajanduslikus kasutuses ja sellise kasutusviisiga jätkatakse hoides haritav maa sihtotstarbelises kasutuses. Kinnistul asuva metsamaa osas on plaanis toimida kehtiva metsamajandamiskava alusel. Metsamaa majandamisel kaasatakse selleks vastaval alal tegutsevaid partnereid. Taotleja kinnitab, et omandatavaid katastriüksusi hakatakse kasutama vastavalt selle sihtotstarbele efektiivselt, jätkusuutlikult ja sihipäraselt ning selle elluviimiseks on piisavalt vahendeid, sealhulgas finantsvahendeid.

Kanepi Vallavolikogu hinnangul ei ole Künapistemetsa ja Künapistepõllu katastriüksuste võõrandamine vastuolus avaliku huviga ning loa andmine katastriüksuste omandamiseks OÜ-le Freelife ei takista Kanepi vallal täita talle seadusega antud ülesandeid.

Lähtudes eeltoodust ja kinnisasja omandamise kitsendamise seaduse § 7 lõike 5 alusel ning arvestades 15.12.2022 (registreeritud Kanepi Vallavalitsuse dokumendihaldussüsteemis 15.12.2022 nr 7-6/2022/203-1) esitatud taotlust, Kanepi Vallavolikogu

**o t s u s t a b:**

1. Anda luba OÜ-le Freelife (registrikood 12977817, aadress Harju maakond, Tallinn, Kristiine linnaosa, Kasvu tn 10, 10613) Põlva maakonnas Kanepi vallas Hauka külas asuvate katastriüksuste Künapistemetsa, katastritunnus 28401:001:0996 ja Künapistepõllu, katastritunnus 28401:001:0995, registriosa number 18438, omandamiseks.

2. Otsus jõustub teatavakstegemisest.

3. Käesoleva otsuse peale võib esitada Kanepi Vallavolikogule vaide haldusmenetluse seaduses sätestatud korras 30 päeva jooksul arvates otsuse teadasaamise päevast või päevast, millal oleks pidanud otsusest teada saama või esitada kaebuse Tartu Halduskohtule halduskohtumenetluse seadustikus sätestatud korras 30 päeva jooksul arvates otsuse teatavakstegemisest.

Piret Rammul

Volikogu esimees

**ÕIEND**

Kanepi Vallavolikogu otsuse eelnõule

**Kinnisasja omandamiseks loa andmine**

Kinnisasja omandamise kitsendamise seadus (edaspidi KAOKS) sätestab avalikust huvist tulenevad maatulundusmaa sihtotstarbega kinnisasja ning riigi julgeoleku kaalutlustest lähtuvad kinnisasja omandamise kitsendused. Avalikuks huviks on eelkõige põllumajandus- või metsamaa kõlvikut sisaldavate maatulundusmaa sihtotstarbega kinnisasjade sihtotstarbelise ja jätkusuutliku majandamise edendamine.

KAOKS § 4 lõike 5 alusel on lepinguriigi juriidilisel isikul õigus omandada põllumajandus- ja metsamaad kokku kümme hektarit või rohkem sisaldav kinnisasi, kui ta on kinnisasja omandamise tehingu tegemise aastale vahetult eelnenud kolm aastat tegelenud põllumajandustoodete tootmise või metsa majandamisega. Sama paragrahvi lõikest 6 tulenevalt, kui lepinguriigi juriidiline isik ei vasta käesoleva paragrahvi lõigetes 3–5 sätestatud nõuetele, võib ta omandada põllumajandusmaad, metsamaad või põllumajandus- ja metsamaad kokku kümme hektarit või rohkem sisaldava kinnisasja üksnes omandatava kinnisasja asukohajärgse kohaliku omavalitsuse üksuse volikogu loal.

OÜ Freelife (registrikood 12977817, aadress Harju maakond, Tallinn, Kristiine linnaosa, Kasvu tn 10, 10613) on esitanud kinnisasja omandamise loataotluse Põlva maakonnas Kanepi vallas Hauka külas asuvate Künapistemetsa, katastritunnus 28401:001:0996, pindala 35,94 ha ja Künapistepõllu, katastritunnus 28401:001:0995, pindala 9,32 ha, registriosa number 18438, katastriüksuste omandamiseks. Maakatastri andmete alusel kuulub Künapistemetsa katastriüksuse koosseisu 0,20 ha haritavat maad, 0,68 ha looduslikku rohumaad, 34,18 ha metsamaad, 0,88 ha muud maad ja Künapistepõllu katastriüksuse koosseisu 0,20 ha haritavat maad, 0,68 ha looduslikku rohumaad, 34,18 ha metsamaad, 0,88 ha.

OÜ Freelife esmakande aeg äriregistris on 14.01.2016 ja ta ei ole kinnisasja omandamise tehingu tegemise aastale vahetult eelnenud kolmel aastal tegelenud põllumajandustoodete tootmisega või metsa majandamisega. Seetõttu ei ole täidetud KAOKS § 4 lõikes 5 nimetatud tingimused.

Äriregistri andmetel on OÜ Freelife põhitegevusalaks metsakasvatus ja muud metsamajanduse tegevusalad.

OÜ Freelife esindaja juhatuse liige Karin Sillamaa on esitanud kinnisasja omandamise loataotluse lisana omandatava kinnisasja sihtotstarbelise kasutamise tegevuskava. Tegevuskavas on toodud, et haritav maa on põllumajanduslikus kasutuses ja sellise kasutusviisiga jätkatakse hoides haritav maa sihtotstarbelises kasutuses. Kinnistul asuva metsamaa osas on plaanis toimida kehtiva metsamajandamiskava alusel. Metsamaa majandamisel kaasatakse selleks vastaval alal tegutsevaid partnereid. Taotleja kinnitab, et omandatavaid katastriüksusi hakatakse kasutama vastavalt selle sihtotstarbele efektiivselt, jätkusuutlikult ja sihipäraselt ning selle elluviimiseks on piisavalt vahendeid, sealhulgas finantsvahendeid.

KAOKS § 7 lõike 5 alusel teeb volikogu kinnisasja omandamise loa andmise otsuse või loa andmisest keeldumise otsuse 45 päeva jooksul kohaliku omavalitsuse üksusele loataotluse esitamisest arvates. Volikogu lähtub otsuse tegemisel, kas loa andmine on kooskõlas avaliku huviga ega takista kohalikul omavalitsusüksusel täita talle seadusega antud ülesandeid.

**Otsusega antakse luba OÜ-le Freelife (registrikood 12977817, aadress Harju maakond, Tallinn, Kristiine linnaosa, Kasvu tn 10, 10613) Põlva maakonnas Kanepi vallas Hauka külas asuvate katastriüksuste Künapistemetsa, katastritunnus 28401:001:0996 ja Künapistepõllu, katastritunnus 28401:001:0995, registriosa number 18438, omandamiseks.**

Eelnõu koostaja

Kadri Kaska

maaspetsialist